Skupština opštine Prijepolje na sednici održanoj dana \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ a na osnovu člana 51 b Zakona o planiranju i izgradnji (“Službeni glasnik RS“, broj 72/09, 81/09-ispravka, 64/10-odluka US, 24/11, 121/12, 42/13-odluka US, 50/13-odluka US 98/2013 – odluka US, 132/2014, 83/2018, 31/2019, 37/2019 – dr.zakon 9/2020 i 52/2021/), člana 32, 33 i 72 Pravilnika o sadržini, načinu i postupku izrade dokumenata prostornog i urbanističkog planiranja („Sl.gl.RS“ br. 32/2019), člana 42. Statuta opštine Prijepolje („Službeni glasnik opštine Prijepolje“, broj 4/19) i Mišljenja Komisije za planove broj 64/22 od 13.03.2023. godine donela je

**O D L U K U**

**O DONOŠENjU** **PLANA DETALjNE REGULACIJE**

**ZA DEO NASELjA ZALUG U PRIJEPOLjU U SVRHU ZAŠTITE OD**

**VELIKIH VODA REKE LIM,**

**Opština Prijepolje**

Član 1.

Ovom odlukom donosi se Plan detaljne regulacije za deo naselja Zalug u Prijepolju u svrhu zaštite od velikih voda reke Lim – a koji je izrađen od strane obrađivača plana JUGINUS D.O.O. Beograd, Ul. Andrićev venac br. 2/2, Beograd i PLAN URBAN D.O.O. Niš, Bul. Sv. cara Konstantina 103, Niš.

Plan detaljne regulacije za deo naselja Zalug u Prijepolju u svrhu zaštite od velikih voda reke Lim, odštampan je uz ovu odluku i čini njen sastavni deo.

Član 2.

Plan detaljne regulacije za deo naselja Zalug u Prijepolju u svrhu zaštite od velikih voda reke Lim, se sastoji od tekstualnog i grafičkog dela i dokumentacione osnove. Sastavni deo Plana je i Izveštaj o strateškoj proceni uticaja plana na životnu sredinu.

Tekstualni deo Plana detaljne regulacije za deo naselja Zalug u Prijepolju u svrhu zaštite od velikih voda reke Lim, sadrži sledeće delove: opšti deo, postojeće korišćenje zemljišta, plansko rešenje, pravila građenja i sprovođenje plana.

* 1. **OPŠTI DEO**
  2. **Povod i cilj za izradu Plana**
  3. **Pravni i planski osnov**
  4. **podloge za izradu plana i prateća dokumentacija**
  5. **Obuhvat Plana**
  6. **Izvod iz planSKIH DOKUMENATA VIŠEG REDA**

**2.0. POSTOJEĆE KORIŠĆENjE ZEMLjIŠTA**

**2.1. POSTOJEĆE STANjE zemljišta**

**2.2. STANjE ŽIVOTNE SREDINE**

**3.0. PLANSKO REŠENjE**

**3.1 Ciljevi uređenja i izgradnje na pLANSKOm području**

# 3.2. Prostorne karakteristike predloženog rešenja

# 3.3. Površine i objekti javne namene

# 3.4. Popis građevinskih parcela i delova parcela za površine javne namene

**3.5. Saobraćajne površine**

**3.6. Plansko rešenje zaštitnih zidova od velikix voda reke Lim na levoj obali**

**3.7. HIDROTEHNIČKA INFRASTRUKTURA**

## **3.7.1. PRAVILA UREĐENjA**

## **3.7.2. PRAVILA GRAĐENjA**

## **3.8. ELEKTROENERGETSKA INFRASTRUKTURA**

## **3.9. TELEKOMUNIKACIONA MREŽA**

## **3.10. sport i rekreacija**

## **3.11. ZELENE POVRŠINE**

**3.12. USLOVI I MERE ZAŠTITE I UREĐENjA PROSTORA**

**3.12.1. Mere zaštite životne sredine**

**3.12.2. Mere zaštite prirode**

**3.12.3. Mere zaštite nepokretnih kulturnih dobara**

**3.12.4. Mere zaštite od elementarnih nepogoda, akcidentih situacija i uslovi od interesa za odbranu zemlje**

**3.13. INŽENjERSKO-GEOLOŠKI USLOVI**

**3.14. MERE ZA ENERGETSKU EFIKASNOST IZGRADNjE**

1. **4.0. PRAVILA GRAĐENjA**

**4.1. OPŠTA PRAVILA GRAĐENjA**

**4.2. POSEBNA PRAVILA GRAĐENjA NA OSTALIM POVRŠINAMA**

**4.2.1. STANOVANjE**

**5.0. SPROVOĐENjE PLANA**

**5.1. SMERNICE ZA SPROVOĐENjE PLANA**

**GRAFIČKI DEO PLANA**

|  |  |  |
| --- | --- | --- |
| 1. | KATASTARSKO TOPOGRAFSKA PODLOGA SA GRANICOM PLANA | 1: 2500 |
| 2. | PLANIRANA NAMENA POVRŠINA | 1: 1000 |
| 3 | PLAN SAOBRAĆAJA, NIVELACIJA I REGULACIJA | 1: 1000 |
| 4. | PLAN PARCELACIJE POVRŠINA JAVNE NAMENE SA ELEMENTIMA ZA SPROVOĐENjE | 1: 1000 |
| 5. | ELEKTROENERGETSKA I TELEKOMUNIKACIONA INFRASTRUKTURA | 1:1000 |
| 6. | HIDROTEHNIČKA INFRASTRUKTURA | 1:1000 |
| 7. | SINHRON PLAN | 1:1000 |
|  |  |  |

Član 3.

Plan detaljne regulacije za deo naselja Zalug u Prijepolju u svrhu zaštite od velikih voda reke Lim, sprovodiće se u skladu sa Zakonom o planiranju i izgradnji i opštim aktima donetim za njegovo sprovođenje.

Član 4.

Plan detaljne regulacije za deo naselja Zalug u Prijepolju u svrhu zaštite od velikih voda reke Lim, je izrađen u pet originalnih, overenih primeraka.

Jedan primerak potpisanog i overenog Plana detaljne regulacije za deo naselja Zalug u Prijepolju u svrhu zaštite od velikih voda reke Lim, u analognom obliku i jedan primerak u digitalnom obliku dostavlja se arhivi organa nadležnog za njegovo donošenje, a ostali primerci Plana u analognom i digitalnom obliku dostavljaju se organima nadležnim za njegovo sprovođenje.

Član 5.

Plan detaljne regulacije za deo naselja Zalug u Prijepolju u svrhu zaštite od velikih voda reke Lim, dostupan je na uvid javnosti u toku važenja, u Opštinskoj upravi.

Član 6.

Tekstualni deo Plana detaljne regulacije za deo naselja Zalug u Prijepolju u svrhu zaštite od velikih voda reke Lim, objavljuje se u „Službenom glasniku opštine Prijepolje“. Grafički deo plana overava se potpisom predsednika Skupštine opštine i pečatom Skupštine opštine Prijepolje i čini sastavni deo ove odluke. Plan detaljne regulacije za deo naselja Zalug u Prijepolju u svrhu zaštite od velikih voda reke Lim, se u celosti objavljuje u elektronskom obliku i dostupan su putem interneta (sajt Opštine Prijepolje).

Član 7.

Ova odluka stupa na snagu osmog dana od dana objavljivanja u „Službenom glasniku opštine Prijepolje“.

Broj: 350-\_\_\_\_\_\_\_\_

Dana: \_\_\_\_\_\_\_\_\_\_\_\_\_\_\_\_2023. godine

Prijepolje

**SKUPŠTINA OPŠTINE PRIJEPOLjE**

PREDSEDNIK,

Izudin Šantić

**O B R A Z L O Ž E Nj E**

**UZ ODLUKU**

**O DONOŠENjU PLANA DETALjNE REGULACIJE**

**ZA DEO NASELjA ZALUG U PRIJEPOLjU U SVRHU ZAŠTITE OD**

**VELIKIH VODA REKE LIM**

**PRAVNI I PLANSKI OSNOV ZA IZRADU PLANA**

-Odluku o izradi Plana detaljne regulacije za deo naselja Zalug u Prijepolju u svrhu zaštite od velikih voda reke Lim, donela je Skupština opštine Prijepolje, („Službeni glasnik opštine Prijepolje“ br.3 od 01.03.2021. godine), a na osnovu Mišljenja Komisije za planove broj 27/2021 od 26. februara 2021. godine. Navedena odluka uz Zakon o planiranju i izgradnji (“Sl. glasnik RS“, br. 72/2009, 81/2009 – ispravka,64/2010-oUS, 24/2011, 121/2012, 42/2013-oUS, 50/2013-oUS, 98/2013-oUS, 132/2014, 145/2014, 83/2018, 31/2019 i 37/2019 – dr.zakon, 9/2020 i 52/21), Pravilnik o sadržini, načinu i postupku izrade dokumenata prostornog i urbanističkog planiranja (''Službeni glasnik RS'' br.32/2019), i druge zakonske i podzakonske akte koji regulišu uslove uređenja, građenja i zaštite u okviru obuhvata Plana, predstavlja **pravni osnov** za donošelje ovog Plana.

**Planski osnov za izradu Plana su:**

„Prostorni plan opštine Prijepolje“ („Službeni glasnik opštine Prijepolje“, broj 3/2011) i

„Plan generalne regulacije Prijepolje i Brodarevo“ („Službeni glasnik opštine Prijepolje“, broj 5/2014 i 6/2014).

**Obuhvat Plana detaljne regulacije za deo naselja Zalug u Prijepolju u svrhu zaštite od velikih voda reke Lim**

Granica Plana detaljne regulacije za deo naselja Zalug u Prijepolju u svrhu zaštite od velikih voda reke Lim obuhvata deo leve obale i korita reke Lim, od mosta preko reke Lim na državnom putu IB reda broj 23 do reke Ljupče i dalje na sever obuhvata područje na kome je planirana lokacija budućeg postrojenja za prečišćavanje otpadnih voda sa pristupnim putem istom. Područje Plana obuhvata površinu od 38,47 ha.

Obuhvat plana se prostire kroz katastarske opštine Prijepolje, Zalug i Izbičanj. Prilikom formiranja granice obuhvata Plana vodilo se računa da budu obuhvaćene sve saobraćajnice koje se, zbog izgradnje nasipa menjaju u odnosu na plansko rešenje prema važećem PGR-u.

**Osnovni cilj** izrade Plana je utvrđivanje pravila uređenja i građenja, odnosno stvaranje planskog osnova za izgradnju odbrambenog nasipa na levoj obali reke Lim u delu naselja Zalug radi zaštite od velikih voda reke Lim, racionalno uređivanje predmetnog prostora u oviru obuhvata Plana u skladu sa smernicama iz planova višeg reda i uslovima nadležnih institucija. Cilj izrade Plana je i uređenje planskog područja i stvaranje adekvatnih uslova za izgradnju postrojenja za prečišćavanje otpadnih voda u zoni ušća reke Ljupče u Lim i svih pratećih koridora infrastrukture neophodnih za njegovo funkcionisanje.

U skladu sa Zakonom o planiranju i izgradnji (“Sl. glasnik RS“, br. 72/2009, 81/2009 – ispravka,64/2010-oUS, 24/2011, 121/2012, 42/2013-oUS, 50/2013-oUS, 98/2013-oUS, 132/2014, 145/2014, 83/2018, 31/2019 i 37/2019 – dr.zakon, 9/2020 i 52/21), posle donošenja Odluke, a pre izrade nacrta, nosilac izrade planskog dokumenta, Opštinska uprava opštine Prijepolje, organizovala je rani javni uvid u trajanju od 15 dana, i to od 24. januara zaključno sa 07. februarom 2022. godine.

U toku ranog javnog uvida data su osnovna konceptualna planska rešenja, odnosno upoznavanje javnosti sa opštim ciljevima i svrhom izrade Plana. Nakon obavljenog ranog javnog uvida pripremljen je nacrt Plana, od strane obrađivača, te je posle obavljene stručne kontrole nacrta Plana od strane Komisije za planove Skupštine opštine Prijepolje, sačinjen Izveštaj o obavljenoj stručnoj kontroli nacrta broj 54/22 od 02.12.2022.godine, nakon čega je planski dokument upućen u proceduru javnog uvida. Javni uvid u nacrt Plana, obavljen je u periodu od 12.12.2022. godine do 16.01.2023. godine. U toku trajanja javnog uvida Nacrt plana, sva zainteresovana pravna i fizička lica mogla su da podnesu svoje primedbe i sugestije na izloženi Nacrt isključivo u pisanoj formi. Do isteka javnog uvida pristigla je jedna primedba, te je po završetku javnog uvida održana Javna sednica komisije za planove, nakon čega je podnet Izveštaj o obavljenom javnom uvidu u nacrt Plana broj 59/22 od 02.02.2023.godine. Nakon korekcije nacrta Plana od strane obrađivača, a po Izveštaju o obavljenom javnom uvidu u nacrt Plana broj 59/22 od 02.02.2023.godine, Komisija za planove, je izvršila stručnu kontrolu korigovanog Nacrta ,,Plana detaljne regulacije za deo naselja Zalug u Prijepolju u svrhu zaštite od velikih voda reke Lim“ i donela mišljenje da se Plan može uputiti u dalju proceduru donošenja – usvajanja od strane Skupštine opštine Prijepolje, o čemu je sačinjen Izveštaj broj 61/22 od 01.03.2023. godine.

Opštinsko veće opštine Prijepolje je razmotrilo predloženi Nacrt Odluke i utvrdilo predlog Odluke o donošenju Plana detaljne regulacije za deo naselja Zalug u svrhu zaštite od velikih voda reke Lim, te predlaže Skupštini opštine Prijepolje da usvoji napred navedenu Odluku, kao u materijalu.

Rukovodilac odeljenja, Opštinska uprava, načelnik

Vesna Novosel Miodrag Ćubić