Скупштина општине Пријепоље на седници одржаној дана \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ а на основу члана 51 б Закона о планирању и изградњи (“Службени гласник РС“, број 72/09, 81/09-исправка, 64/10-одлука УС, 24/11, 121/12, 42/13-одлука УС, 50/13-одлука УС 98/2013 – одлука УС, 132/2014, 83/2018, 31/2019, 37/2019 – др.закон 9/2020 и 52/2021/), члана 32, 33 и 72 Правилника о садржини, начину и поступку израде докумената просторног и урбанистичког планирања („Сл.гл.РС“ бр. 32/2019), члана 42. Статута општине Пријепоље („Службени гласник општине Пријепоље“, број 4/19) и Мишљења Комисије за планове број 64/22 од 13.03.2023. године донела је

**О Д Л У К У**

**О ДОНОШЕЊУ** **ПЛАНA ДЕТАЉНЕ РЕГУЛАЦИЈЕ**

**ЗА ДЕО НАСЕЉА ЗАЛУГ У ПРИЈЕПОЉУ У СВРХУ ЗАШТИТЕ ОД**

**ВЕЛИКИХ ВОДА РЕКЕ ЛИМ,**

**Општина Пријепоље**

Члан 1.

Овом одлуком доноси се План детаљне регулације за део насеља Залуг у Пријепољу у сврху заштите од великих вода реке Лим – а који је израђен од стране обрађивача плана ЈУГИНУС Д.О.О. Београд, Ул. Андрићев венац бр. 2/2, Београд и ПЛАН УРБАН Д.О.О. Ниш, Бул. Св. цара Константина 103, Ниш.

План детаљне регулације за део насеља Залуг у Пријепољу у сврху заштите од великих вода реке Лим, одштампан је уз ову одлуку и чини њен саставни део.

Члан 2.

План детаљне регулације за део насеља Залуг у Пријепољу у сврху заштите од великих вода реке Лим, се састоји од текстуалног и графичког дела и документационе основе. Саставни део Плана је и Извештај о стратешкој процени утицаја плана на животну средину.

Текстуални део Плана детаљне регулације за део насеља Залуг у Пријепољу у сврху заштите од великих вода реке Лим, садржи следеће делове: општи део, постојеће коришћење земљишта, планско решење, правила грађења и спровођење плана.

* 1. **ОПШТИ ДЕО**
  2. **Повод и циљ за израду Плана**
  3. **Правни и плански основ**
  4. **подлоге за израду плана и пратећа документација**
  5. **Обухват Плана**
  6. **Извод из планСКИХ ДОКУМЕНАТА ВИШЕГ РЕДА**

**2.0. ПОСТОЈЕЋЕ КОРИШЋЕЊЕ ЗЕМЉИШТА**

**2.1. ПОСТОЈЕЋЕ СТАЊЕ земљишта**

**2.2. СТАЊЕ ЖИВОТНЕ СРЕДИНЕ**

**3.0. ПЛАНСКО РЕШЕЊЕ**

**3.1 Циљеви уређења и изградње на пЛАНСКОм подручју**

# 3.2. Просторне карактеристике предложеног решења

# 3.3. Површине и објекти јавне намене

# 3.4. Попис грађевинских парцела и делова парцела за површине јавне намене

**3.5. Саобраћајне површине**

**3.6. Планско решење заштитних зидова од великиx вода реке Лим на левој обали**

**3.7. ХИДРОТЕХНИЧКА ИНФРАСТРУКТУРА**

## **3.7.1. ПРАВИЛА УРЕЂЕЊА**

## **3.7.2. ПРАВИЛА ГРАЂЕЊА**

## **3.8. ЕЛЕКТРОЕНЕРГЕТСКА ИНФРАСТРУКТУРА**

## **3.9. ТЕЛЕКОМУНИКАЦИОНА МРЕЖА**

## **3.10. спорт и рекреација**

## **3.11. ЗЕЛЕНЕ ПОВРШИНЕ**

**3.12. УСЛОВИ И МЕРЕ ЗАШТИТЕ И УРЕЂЕЊА ПРОСТОРА**

**3.12.1. Мере заштите животне средине**

**3.12.2. Мере заштите природе**

**3.12.3. Мере заштите непокретних културних добара**

**3.12.4. Мере заштите од елементарних непогода, акцидентих ситуација и услови од интереса за одбрану земље**

**3.13. ИНЖЕЊЕРСКО-ГЕОЛОШКИ УСЛОВИ**

**3.14. МЕРЕ ЗА ЕНЕРГЕТСКУ ЕФИКАСНОСТ ИЗГРАДЊЕ**

1. **4.0. ПРАВИЛА ГРАЂЕЊА**

**4.1. ОПШТА ПРАВИЛА ГРАЂЕЊА**

**4.2. ПОСЕБНА ПРАВИЛА ГРАЂЕЊА НА ОСТАЛИМ ПОВРШИНАМА**

**4.2.1. СТАНОВАЊЕ**

**5.0. СПРОВОЂЕЊЕ ПЛАНА**

**5.1. СМЕРНИЦЕ ЗА СПРОВОЂЕЊЕ ПЛАНА**

**ГРАФИЧКИ ДЕО ПЛАНА**

|  |  |  |
| --- | --- | --- |
| 1. | КАТАСТАРСКO ТОПОГРАФСКА ПОДЛОГА СА ГРАНИЦОМ ПЛАНА | 1: 2500 |
| 2. | ПЛАНИРАНА НАМЕНА ПОВРШИНА | 1: 1000 |
| 3 | ПЛАН САОБРАЋАЈA, НИВЕЛАЦИЈА И РЕГУЛАЦИЈА | 1: 1000 |
| 4. | ПЛАН ПАРЦЕЛАЦИЈЕ ПОВРШИНА ЈАВНЕ НАМЕНЕ СА ЕЛЕМЕНТИМА ЗА СПРОВОЂЕЊЕ | 1: 1000 |
| 5. | ЕЛЕКТРОЕНЕРГЕТСКА И ТЕЛЕКОМУНИКАЦИОНА ИНФРАСТРУКТУРА | 1:1000 |
| 6. | ХИДРОТЕХНИЧКА ИНФРАСТРУКТУРА | 1:1000 |
| 7. | СИНХРОН ПЛАН | 1:1000 |
|  |  |  |

Члан 3.

План детаљне регулације за део насеља Залуг у Пријепољу у сврху заштите од великих вода реке Лим, спроводиће се у складу са Законом о планирању и изградњи и општим актима донетим за његово спровођење.

Члан 4.

План детаљне регулације за део насеља Залуг у Пријепољу у сврху заштите од великих вода реке Лим, је израђен у пет оригиналних, оверених примерака.

Један примерак потписаног и овереног Плана детаљне регулације за део насеља Залуг у Пријепољу у сврху заштите од великих вода реке Лим, у аналогном облику и један примерак у дигиталном облику доставља се архиви органа надлежног за његово доношење, а остали примерци Плана у аналогном и дигиталном облику достављају се органима надлежним за његово спровођење.

Члан 5.

План детаљне регулације за део насеља Залуг у Пријепољу у сврху заштите од великих вода реке Лим, доступан је на увид јавности у току важења, у Општинској управи.

Члан 6.

Текстуални део Плана детаљне регулације за део насеља Залуг у Пријепољу у сврху заштите од великих вода реке Лим, објављује се у „Службеном гласнику општине Пријепоље“. Графички део плана оверава се потписом председника Скупштине општине и печатом Скупштине општине Пријепоље и чини саставни део ове одлуке. План детаљне регулације за део насеља Залуг у Пријепољу у сврху заштите од великих вода реке Лим, се у целости објављује у електронском облику и доступан су путем интернета (сајт Општине Пријепоље).

Члан 7.

Ова одлука ступа на снагу осмог дана од дана објављивања у „Службеном гласнику општине Пријепоље“.

Број: 350-\_\_\_\_\_\_\_\_

Дана: \_\_\_\_\_\_\_\_\_\_\_\_\_\_\_\_2023. године

Пријепоље

**СКУПШТИНА ОПШТИНЕ ПРИЈЕПОЉЕ**

ПРЕДСЕДНИК,

Изудин Шантић

**О Б Р А З Л О Ж Е Њ Е**

**УЗ ОДЛУКУ**

**О ДОНОШЕЊУ ПЛАНA ДЕТАЉНЕ РЕГУЛАЦИЈЕ**

**ЗА ДЕО НАСЕЉА ЗАЛУГ У ПРИЈЕПОЉУ У СВРХУ ЗАШТИТЕ ОД**

**ВЕЛИКИХ ВОДА РЕКЕ ЛИМ**

**ПРАВНИ И ПЛАНСКИ ОСНОВ ЗА ИЗРАДУ ПЛАНА**

-Одлуку о изради Плана детаљне регулације за део насеља Залуг у Пријепољу у сврху заштите од великих вода реке Лим, донела је Скупштина општине Пријепоље, („Службени гласник општине Пријепоље“ бр.3 од 01.03.2021. године), а на основу Мишљења Комисије за планове број 27/2021 од 26. фебруара 2021. године. Наведена одлука уз Закон о планирању и изградњи (“Сл. гласник РС“, бр. 72/2009, 81/2009 – исправка,64/2010-оУС, 24/2011, 121/2012, 42/2013-оУС, 50/2013-оУС, 98/2013-оУС, 132/2014, 145/2014, 83/2018, 31/2019 и 37/2019 – др.закон, 9/2020 и 52/21), Правилник о садржини, начину и поступку израде докумената просторног и урбанистичког планирања (''Службени гласник РС'' бр.32/2019), и друге законске и подзаконске акте који регулишу услове уређења, грађења и заштите у оквиру обухвата Плана, представља **правни основ** за доношеље овог Плана.

**Плански основ за израду Плана су:**

„Просторни план општине Пријепоље“ („Службени гласник општине Пријепоље“, број 3/2011) и

„План генералне регулације Пријепоље и Бродарево“ („Службени гласник општине Пријепоље“, број 5/2014 и 6/2014).

**Обухват Плана детаљне регулације за део насеља Залуг у Пријепољу у сврху заштите од великих вода реке Лим**

Граница Плана детаљне регулације за део насеља Залуг у Пријепољу у сврху заштите од великих вода реке Лим обухвата део леве обале и корита реке Лим, од моста преко реке Лим на државном путу IБ реда број 23 до реке Љупче и даље на север обухвата подручје на коме је планирана локација будућег постројења за пречишћавање отпадних вода са приступним путем истом. Подручје Плана обухвата површину од 38,47 ha.

Обухват плана се простире кроз катастарске општине Пријепоље, Залуг и Избичањ. Приликом формирања границе обухвата Плана водило се рачуна да буду обухваћене све саобраћајнице које се, због изградње насипа мењају у односу на планско решење према важећем ПГР-у.

**Основни циљ** израде Плана је утврђивање правила уређења и грађења, односно стварање планског основа за изградњу одбрамбеног насипа на левој обали реке Лим у делу насеља Залуг ради заштите од великих вода реке Лим, рационално уређивање предметног простора у овиру обухвата Плана у складу са смерницама из планова вишег реда и условима надлежних институција. Циљ израде Плана је и уређење планског подручја и стварање адекватних услова за изградњу постројења за пречишћавање отпадних вода у зони ушћа реке Љупче у Лим и свих пратећих коридора инфраструктуре неопходних за његово функционисање.

У складу са Законом о планирању и изградњи (“Сл. гласник РС“, бр. 72/2009, 81/2009 – исправка,64/2010-оУС, 24/2011, 121/2012, 42/2013-оУС, 50/2013-оУС, 98/2013-оУС, 132/2014, 145/2014, 83/2018, 31/2019 и 37/2019 – др.закон, 9/2020 и 52/21), после доношења Одлуке, а пре израде нацрта, носилац израде планског документа, Општинска управа општине Пријепоље, организовала је рани јавни увид у трајању од 15 дана, и то од 24. јануара закључно са 07. фебруаром 2022. године.

У току раног јавног увида дата су основна концептуална планска решења, односно упознавање јавности са општим циљевима и сврхом израде Плана. Након обављеног раног јавног увида припремљен је нацрт Плана, од стране обрађивача, те је после обављене стручне контроле нацрта Плана од стране Комисије за планове Скупштине општине Пријепоље, сачињен Извештај о обављеној стручној контроли нацрта број 54/22 од 02.12.2022.године, након чега је плански документ упућен у процедуру јавног увида. Јавни увид у нацрт Плана, обављен је у периоду од 12.12.2022. године до 16.01.2023. године. У току трајања јавног увида Нацрт плана, сва заинтересована правна и физичка лица могла су да поднесу своје примедбе и сугестије на изложени Нацрт искључиво у писаној форми. До истека јавног увида пристигла је једна примедба, те је по завршетку јавног увида одржана Јавна седница комисије за планове, након чега је поднет Извештај о обављеном јавном увиду у нацрт Плана број 59/22 од 02.02.2023.године. Након корекције нацрта Плана од стране обрађивача, а по Извештају о обављеном јавном увиду у нацрт Плана број 59/22 од 02.02.2023.године, Комисија за планове, је извршила стручну контролу коригованог Нацрта ,,Плана детаљне регулације за део насеља Залуг у Пријепољу у сврху заштите од великих вода реке Лим“ и донела мишљење да се План може упутити у даљу процедуру доношења – усвајања од стране Скупштине општине Пријепоље, о чему је сачињен Извештај број 61/22 од 01.03.2023. године.

Општинско веће општине Пријепоље је размотрило предложени Нацрт Одлуке и утврдило предлог Одлуке о доношењу Плана детаљне регулације за део насеља Залуг у сврху заштите од великих вода реке Лим, те предлаже Скупштини општине Пријепоље да усвоји напред наведену Одлуку, као у материјалу.

Руководилац одељења, Општинска управа, начелник

Весна Новосел Миодраг Ћубић